MLDataScientist/Wikipedia-uzbek-2024-05-01 huggingface dataset:
Anʼom surasi

Anʼom surasi (, nomining maʼnosi — ) — Qurʼonning -surasi.  suralardan biri,  oyatdan iborat. Bu sura Qurʼonning -sahifasida va -juzida joylashgan. -boʻlib nozil boʻlgan.

Asosiy mavzusi 
Makkada nozil qilingan va bir yuz oltmish besh oyatdan iborat bu surada soʻz eʼtiqod va 
iymon mohiyati ustida boradi. U mavzu eʼtibori bilan Madinada nozil boʻlgan Baqara, Ol-i 
Imron, Niso va Moida suralaridan keskin farq qiladi. Bu surada islomiy jamiyatning oʻziga 
xos belgilari — roʻza, haj, oilaviy masalalar yoki jihod hukmlari, yoxud ahli kitoblar va 
boshqalar xususida soʻzlanmaydi. Balki unda eʼtiqod va iymonga aloqador markaziy 
masalalar — Allohning zoti va sifatlari, vahiy va paygʻambarlik mohiyati hamda qayta 
tirilish va qiyomat kunida boʻladigan hisob-kitob borasida soʻz yuritiladi.

«Anʼom»dagi oyatlar Alloh yaratuvchilikda ham, shariat qonunlarida ham, maʼbudlikda 
ham yagona, deb uqtiradi. Yana u paygʻambarlar otasi - Ibrohim alayhis-salom va uning 
zurriyotidan boʻlgan bir qancha paygʻambarlar haqida hikoya qiladi. Bulardan tashqari, 
yashab turgan dunyomiz inson uchun sinov-imtihon olami ekanligi aytilib, inson bu 
dunyoda Allohning xalifasidir, deb taʼkidlanadi. Binobarin, bu dunyoni obod-osoyishta 
qilish ham, xarob-vayronaga aylantirish ham insonning oʻz qoʻlida ekanligi yana bir bora 
eslatib oʻtiladi. Boshqa suralar boʻlinib-boʻlinib, har xil muddatlarda nozil qilingani holda bu sura Makkada bir kechada dafʼatan toʻla nozil boʻlgan.  
 
Bu surada yana chorva hayvonlari va ular haqidagi xukmlar ham bayon etilgani uchun u 
«Anʼom» — «Chorvalar» deb ataladi.

Manbalar

Havolalar 
Anʼom surasi
UEFA Chempionlar Ligasi 2012–13

UEFA chempionlar ligasi 2012/13 — Yevropa klublari asosiy futbol turnirining 58-chi mavsumi. Final matchi 25-may kuni Angliyaning London shahridagi Uembli oʻyingohida oʻtkaziladi.

Qatnashchilar 
UEFA chempionlar ligasi 2011/12da UEFA 52 assotsiatsiyasidan 76 jamoa qatnashadi:
 1 dan 3 oʻringacha assotsiatsiyadan (Angliya, Ispaniya va Italiya) — 4-tadan jamoa;
 4 dan 6 oʻringacha assotsiatsiyadan (Olmoniya, Franciya va Rossiya) — 3-tadan jamoa;
 7 dan 15 oʻringacha assotsiatsiyadan (Ukraina, Ruminiya, Portugaliya, Niderlandlar, Turkiya, Yunoniston, Shveycariya, Belgiya va Daniya) — 2-tadan jamoa;
 16 dan 53 oʻringacha assotsiatsiyadan (Lixtenshteyndan tashqari 37 assotsiatsiya) — 1-tadan jamoa.

Birinchi kvalifikatsion raund
 50 dan 53 oʻrindagi assotsiatsiyadan 4 chempion jamoa

Ikkinchi kvalifikatsion raund
 17 dan 49 oʻrindagi assotsiatsiyadan 32 chempion jamoa
 Birinchi kvalifikatsion raunddan 2 gʻolib jamoa

Uchinchi kvalifikatsion raund (chempion kvalifikatsiyasi)
 14 dan 16 oʻrindagi assotsiatsiyadan 3 chempion jamoa (Belgiya, Daniya va Shotlandiya)
 Ikkinchi kvalifikatsion raunddan 17 gʻolib jamoa

Uchinchi kvalifikatsion raund (nochempion kvalifikatsiyasi)
 6 oʻrindagi assotsiatsiyadan 3 oʻrin jamoa (Rossiya)
 7 dan 15 oʻrindagi assotsiatsiyadan ikkinchi oʻrin olgan 9 jamoa

Pley-off raundi (chempion kvalifikatsiyasi) 
 Uchinchi kvalifikatsion raunddan 10 gʻolib jamoa (chempion kvalifikatsiyasi)

Pley-off raundi (nochempion kvalifikatsiyasi)
 1 dan 3 oʻrindagi assotsiatsiyadan toʻrtinchi oʻrin olgan 3 jamoa (Angliya, Ispaniya, Italiya)
 4 dan 5 oʻrindagi assotsiatsiyadan uchinchi oʻrin olgan 2 jamoa (Olmoniya, Franciya)
 Uchinchi kvalifikatsion raunddan 5 gʻolib jamoa (nochempion kvalifikatsiyasi)

Guruh bosqichi
 1 dan 13 oʻrindagi assotsiatsiyadan gʻolib jamoa
 1 dan 6 oʻrindagi assotsiatsiyadan ikkinchi oʻrin olgan 6 jamoa
 1 dan 3 oʻrindagi assotsiatsiyadan uchinchi oʻrin olgan 3 jamoa
 Toʻrtinchi kvalifikatsion raunddan 5 gʻolib jamoa (chempion kvalifikatsiyasi)
 Toʻrtinchi kvalifikatsion raunddan 5 gʻolib jamoa (nochempion kvalifikatsiyasi)

Pley-off
 Guruhdan birinchi va ikkinchi oʻrin olgan 16 jamoa

Qatnashchilar oʻyinboshlash jadvali

Qur’a tashlash va oʻyinlar sanasi

Qur'a tashlash jadvali

Jamoalar jadvali

A Guruhi

B Guruhi

C Guruhi

D Guruhi

E Guruhi

F Guruhi

G Guruhi

H Guruhi

Pley-off

1/8 final
Qur'a tashlash marosimi 2012 yil 20-dekabr kuni Shveysariyaning Nyon shahrida bo′lib o′tgan. 

 
 

|}

1/4 final
Birinchi uchrashuvlar 2-3-aprel kunlari, javob uchrashuvlari 9-10-aprel kunlari bo’lib o’tadi.

1/2 final
.Birinchi uchrashuvlar 23-24-aprel kunlari, javob uchrashuvlari 30-aprel va 1-may kunlari bo’lib o’tadi.

Final
Final uchrashuvi 25-may kuni Angliyaning London shahridagi Uembli oʻyingohida boʻlib oʻtadi.

Hujumchilar

Havolalar 

 UEFA Chempionlar Ligasi mavsumlari
Sherobod

Sherobod — Surxondaryo viloyati Sherobod tumanidagi shahar (1973-yildan), tuman markazi. Sheroboddaryoning oʻng sohilida joylashgan. Katta Oʻzbekiston trakti yoqasida. Termizdan 59 km, yaqin temir yoʻl stansiyasi — Navshahar (42 km). Aholisi 24,2 ming kishi (2000). Sh. ikki ming yildan ziyod tarixga ega. U Shahri Xaybar deb atalib, makedoniyalik Aleksandr davrida ham mavjud boʻlgan. Arxeologik maʼlumotlarga koʻra, Sh. yonidagi Jondavlattepa mil. av. 6—5-asrlarga, shahrining shim. chekkasidagi Kofirqalʼa shahar xarobasi (maydoni 14 ga) mil. 1-asrga oid, uning arkida oʻrta asrlarda ham hayot davom etgan. shahridan 1 km shim.da, Nondahana darasi yonida mustahkam mudofaa devori bilan oʻralgan manzilgoh joylashgan, u muhim savdo yoʻlini qoʻriqlash maqsadida bunyod etilgan. V. V. Bartoldning taxminicha, Sh. hozirgi nomini 18-asr boshlarida olgan boʻlib, Sheroboddaryoning oʻng sohilida qalʼa qurgan oʻzbeklarning qoʻngʻirot qabilasi hukmdori Sher Ali nomi bilan atalgan. Mahalliy rivoyatga koʻra, „SH.“ atamasi „Shorabot“ — bosh rabot, bosh bekat maʼnosini bildiradi. Sh. yonida Termiz yoʻlidagi soʻnggi bekat — Roziq raboti (10-asr) bino boʻlgan. Sheroboddaryo oqib keladigan togʻ darasi yoqalab oʻrta asrlarda Turkistonni Afgʻoniston va Hindiston bilan bogʻlovchi muhim savdo yoʻli oʻtgan. 19—20-asr boshlarida Sh. Buxoro amirligiga qarashli beklik markazi boʻlgan.

Shaharda bir qancha aksiyadorlik jamiyati, paxta tozalash, gʻisht, sut, un mahsulotlari, keramika zdlari, kichik korxona va xususiy firmalar, qurilish va transport korxonalari, dehqon bozori, savdo, madaniy va maishiy xizmat koʻrsatish shoxobchalari ishlab turibdi. Umumiy taʼlim, bolalar musiqa maktablari, akademik litsey, kasb-hunar kollejlari, madaniyat va istirohat bogʻi mavjud. Sport majmuasi, stadion, sport zallari va maydonchalari, markaziy kasalxona va uning boʻlimlari, tugʻruqxona, poliklinika, dorixonalar, ayollar va bolalar konsultatsiyasi faoliyat koʻrsatadi. shahridan Qumqoʻrgʻon, Angor, Termiz va boshqalar shahar va aholi punktlariga avtobuslar qatnaydi.

Sayfullo Tursunov.

 

Aholi punktlari
Oʻzbekiston shaharlari
Surxondaryo viloyati
Sherobod tumani
Sherobod
Aʼrof surasi

Aʼrof surasi (, nomining maʼnosi — ) — Qurʼonning -surasi.  suralardan biri,  oyatdan iborat. Bu sura Qurʼonning -sahifasida va -juzida joylashgan. -boʻlib nozil boʻlgan.
U paygʻambarlar haqida batafsil hikoya qilgan birinchi suradir, Unda Nuh, Hud, Solih, Lut, Shuayb va Muso paygʻambarlarning qissalari soʻzlanadi. Avvalo shayx ul-anbiyo — paygʻambarlar oqsoqoli Nuh qissasi hikoya qilinib, u zotga oʻz qavmlari tarafidan boʻlgan qaysarlik va isyonlar natijasida ularning toʻfon balosiga giriftor etilganliklari eslatib oʻtiladi. Bu surada paygʻambarlardan, xususan, Muso alayhis-salomning qissalari batafsil zikr qilinib, u zot bilan zolim Firʼavn oʻrtasida boʻlib oʻtgan mojarolarga toʻxtab oʻtiladi va bani Isroilga berilgan noz-neʼmatlar, Allohning amr-farmonlaridan bosh tortganlaridan keyin esa boshlariga tushgan balo-musibatlar hikoya qilinadi.

Bu surada ham boshqa Makka suralarida boʻlgani kabi soʻz islomning asosi — mohiyati boʻlmish Allohning birligi, tirilish va jazo haq ekani hamda vahiy va paygʻambarlik haqiqati ustida boradi. Suraning avvalida Muhammad alayhis-salomga tushgan moʻʻjiza — Qurʼon haqida soʻzlanib, u butun insoniyat unun buyuk ilohiy neʼmat ekanligi, binobarin, dunyo va oxirat saodatiga erishish uchun uning yoʻl-yoʻriq va pand-nasihatlariga amal qilib borish lozimligi uqtiriladi.

Yana bu surada Alloh bergan ilmni mol-dunyo topish uchun birovlarga ziyon yetkazish
yoʻlida suʼiisteʼmol qilgan olimlar qattiq qoralanib, ular tillari osilib, hansirab turadigan itlarga oʻxshatiladi. Va nihoyat, bu surada qiyomat kunidagi holat tasvirlanadi. U kuni kishilar uch toifaga boʻlinadilar: hayotlarini iymon va yaxshi amallar bilan oʻtkazgan kishilar ahli jannat, kofirlik va oʻzlariga ham, oʻzgalarga ham yomonlik qilish bilan oʻtgan kimsalar doʻzax egalari boʻladilar; qilgan yaxshiliklari bilan yomonliklari barobar kimsalar esa „Aʼrof“ egalari boʻladilar. Aʼrof — jannat bilan doʻzax oʻrtasini ajratib turadigan devor boʻlib, uchinchi toifaga mansub odamlar uning ustida Alloh oʻzlarini jannatgami yoki doʻzaxgami hukm qilishini kutib turadilar. Bu surada mana shu holatning tasviri oʻz ifodasini topgani uchun „Aʼrof“ deb atalgan.

Manbalar

Havolalar  
 Aʼrof surasi
Time (jurnal)

Time (savdo belgisi: TIME; ; inglizchadan tarjimasi: "vaqt") New York shahrida bosiladigan haftalik xabar jurnaldir. Yevropada Time Europe nomi ostida Londonda nashr qilinadi. Osiyoda esa Time Asia nomi bilan Hong Kongda chop etiladi.

Time 25 millionlik auditoriyaga ega boʻlib, dunyodagi eng yirik haftalik xabar jurnalidir.

Yana qarang 
 Time 100

Manbalar

Havolalar 
 Rasmiy sayti
 Time Twitter hisobi
James Hetfield

James Alan Hetfield (; 3-avgust, 1963) amerikalik heavy metal guruhi Metallicaning bosh vokalchisi, gitaristi va shoiridir. Hetfield dovulchi Lars Ulrich bilan 1981-yil oktyabrida Metallica guruhini tuzgan. 2009-yili Hetfield Joel McIver yozgan The 100 Greatest Metal Guitarists ("Eng Buyuk 100 Metal Gitaristlar") kitobida 8-oʻrinda koʻrsatilgan.

Manbalar 

Amerikalik erkak qoʻshiqchilar
Yashayotgan insonlar
Amerikalik gitarachilar
Amerikalik erkak qoʻshiqnavislar
Kislota

Kislota (rus. кислота - "nordonlik") asos bilan reaksiyaga kirishadigan moddadir. Kislota vodorod va kislota qoldigʻidan iborat boʻladi. Kislota kalsiy kabi metallar va natriy karbonat kabi asoslar bilan reaksiyaga kirishadi. Suvli kislotalar pH koʻrsatkichi 7 dan kam, bunda qancha kichik pH boʻlsa, kislota shunchalik kuchlidir.

Keng tarqalgan kislotalar sirasiga sirka kislotasi (sirkada), sulfat kislotasi (akkumulatorlarda) va vino kislotasi (mevalarda) kiradi. Kislotalar eritma, suyuq, qattiq yoki gaz holatlarda boʻladi. Kuchli va baʼzi kuchsiz konsentratsiyalangan kislotalar yemirish xususiyatiga ega, biroq karboran va bor kislotasi kabilarda bu xususiyat mavjud emas.

Kislotalar uchun keng tarqalgan uchta taʼrif bor: Arrhenius (), Brønsted-Lowry () va Lewis () taʼriflari. Arrhenius taʼrifi kislota eritmada gidroksoniy ionlari (H3O+) konsentratsiyasini oshiradigan moddadir, deydi. Brønsted-Lowry taʼrifi qoʻshimcha qiladi: kislota proton donori boʻla oladigan moddadir. Kundalik hayotda duch keladigan aksariyat kislotalar suvli eritma yoxud suvda eriydi, shuning uchun ushbu ikki taʼrif koʻproq qaraladi. Kislota pHi 7 dan kamligi sababi gidroksoniy ionlari konsentratsiyasi 10-7 mol/l dan oshiqligidadir. pH gidroksoniy ionlari konsentratsiyasi manfiy logarifmi, deb taʼriflangani uchun kislota pHi 7 dan kichikdir. Brønsted-Lowry taʼrifiga koʻra osonlikcha protonsizlasha oladigan har qanday birikma kislota, deb hisoblanishi mumkin. Misol qilib O-H yoki N-H qismlarini oʻz ichiga oladigan spirt yoki aminlarni olish mumkin.

Lewis taʼrifi esa kimyoda kam ishlatiladi. Lewis kislotalari elektron juftlari akseptorlaridir. Lewis kislotalariga metall kationlari hamda bor triftoridi va aluminiy trixloridi kabi elektroni kam molekulalar kiradi. Gidroksoniy ionlari keltirilgan uch taʼrifga binoan kislotalardir. Qiziqarlisi shundaki, spirt va aminlar ularning kislorod va azot atomlaridagi yolgʻiz elektronlar tufayli Brønsted-Lowry taʼrifiga koʻra kislota, Lewis taʼrifiga koʻra esa asos, deb qaraladi.

Havolalar 
 Kislotalar haqida , utube.uz
Asos (kimyo)

Kimyoda asos vodorod ionlari (protonlar) ni qabul qila oladigan, yoki keng aytganda, elektron juftlarini bera oladigan moddadir. Eruvchan asosga, agar u gidroksid ionlariga (OH-) ega boʻlsa va ularni qoʻyib yuborsa, ishqor deyiladi. Brønsted-Lowry () nazariyasi asoslarni proton akesptorlari, Lewis () nazariyasi esa elektron juftlari donorlari, deydi. Eski Arrhenius () nazariyasi asoslarni gidroksid anionlari, deydi, lekin bugunda bu taʼrif faqat ishqorlarga tegishli. Suvda asoslar kimyoviy muvozanat avtoionlanishini oʻzgartirib, sof suvdagidan kamroq faollikli vodorod ionili eritmalar beradi, yaʼni pH normal sharoitda 7 dan yuqori boʻladi. Keng tarqalgan asoslarga misol qilib natriy gidroksid va ammiakni olish mumkin. Metall oksidlari, gidroksidlar va ayniqsa alkoksidlar kuchli, kuchsiz kislotalarning teskari anionlari esa kuchsiz asoslardir.

Asoslar kislotalarga kimyoviy jihatdan qarama-qarshidir deb qarash mumkin. Asos va kislota orasidagi kimyoviy reaksiya neytrallashish, deyiladi. Asos va kislotalar qarshiligi shundaki, kislota suvda gidroksoniy ioni (H3O+) konsentratsiyasini oshiradi, asos esa, aksincha, pasaytiradi. Asos va kislotalar odatda suvli eritma shaklida boʻladi. Asos suvli eritmasi kislota suvli eritmasi bilan reaksiyaga kirib, suv va tuzlar hosil qiladi, bunda tuz suvli eritmada uni tashkil etuvchi ionlarga ajraladi. Agarda suvli eritma tegishli tuz bilan toʻyingan boʻlsa, reaksiya natijasida eritmada tuz choʻkmasi hosil boʻladi.

Manbalar
Munkar va Nakir

Munkar va Nakir ()- [[Islom ta'limotiga ko‘ra, o‘lganlarni qabrda dastlabki so‘roq qiluvchi, ulardan yerda qilgan qilmishlari to‘g‘risida hisobot oluvchi va qilgan gunohlariga qarab jazolovchi farishtalar. Munkar va Nakir taqvodor bo‘lgan mayyitlarni to qiyomat bo‘lgunga qadar tinch qo‘yadi, gunohkorlarni esa, aksincha, Alloh qancha xohlasa, shuncha azoblaydilar. Munkar va Nakir nomlari hadislarda eslatiladi, Qur’onda esa, bu farishtalar tilga olinmaydi.

Islom
Azroil

Azroil – islom dinida toʻrt bosh farishtadan biri (Jabroil, Mikoil va Isrofil bilan birga), jon oluvchi farishta. Rivoyatlarga koʻra, Azroil dastlab oddiy farishta boʻlgan, Alloh Odam Atoni yaratish uchun farishtalarni yerdan tuproq olib kelishga yuboradi. Yer qarshilik koʻrsatadi va farishtalar undan bir siqim ham yulib ololmaydilar. Bu ishni faqat Azroil bajarganligi sababli u oʻlimdan ustun turuvchi farishta deb hisoblangan. Azroil taqvodorlarning jonini oson, gunohkorlarning jonini esa qiynab oladi degan fikrlar mavjud.

U toʻrt ming qanotli, toʻrt yuzli va tana-sida yer yuzida yashovchilar qancha boʻlsa, shuncha koʻzi hamda tili boʻlgan dahshatli maxluq shaklida tasvirlanadi. Azroil odamlar taqdirini biladi, ammo ularning har 228-sining oʻlish vaqtini bilmaydi. Bu muddat yaqinlashganda Alloh taxti oldida oʻsadigan daraxtdan oʻlimga mahkum etilgan kishining nomi yozilgan barg uzilib yerga tushar ekan. Shundan keyingina Azroil qirq kun ichida uning jonini olishi kerak ekan. Azroil taqvodorlarning jonini osongina, gunohkorlarning jonini esa qiynab olar ekan. Joni olinayotgan odam Azroilga turli qarshiliklar koʻrsatsada, natijada baribir yengilar ekan. Xristianlikdagi toʻrt asosiy farishta, arxangellar (Gavriil, Mixail, Azrail, Serafiil) islomdagi Jabroil, Mikoil, Azroil va Isrofilga muvofiq keladi. Bular Qur’onda "al-muqarrabun" (yaqinlar, yaqinlashtirilganlar) deb atalgan.

Manbalar 
Фаришталарга имон 

Islom
Joynamoz

Joynamoz — namoz o‘qiladigan to‘shama. Joynamoz ibodat vaqtida kishini bu dunyodan ajratuvchi omil, deb tasavvur qilinadi. Joynamoz turli matodan tayyorlanadi. Joynamozning bosh tomoniga burchak (mehrob) shakli tikilgan bo‘ladi. Katta-kichikligi har xil. Namoz o‘qishda o‘rni kelganda pokiza gilam yoki chopon, qiyiqcha kabilardan ham foydalanish mumkin. Joynamoz ustida namoz o‘qish ilk islom davrida keng tarqalmagan, balki yerda, bo‘yrada ham namoz o‘qilavergan. Hozirda Joynamoz keng ko‘lamda qo‘llanishidan qatʼi nazar,
zarurat taqozo qilgan paytlarda pok tuproq yoki o‘tloq ustida ibodat qilish mumkinligi nazarda tutilishi lozim. Joynamoz tayyorlash — musulmon mamlakatlarda amaliy sanʼatning anʼanaviy yo‘nalishlaridan biri hisoblanadi. Joynamozdan asosiy maqsad namoz o‘qiladigan joy pokiza bo‘lishini taʼminlashdan iborat.

Joynamoz ustida namoz oʻqish ilk islom davrida keng tarqalmagan, yerda, boʻyrada ham oʻqilavergan. Joynamoz boʻlmagan taqdirda turli pokiza buyumlar (chopon, roʻmol, sholcha, qiyiq, mato va b.)dan joynamoz sifatida foydalanish mumkin. Hozirda joynamoz keng koʻlamda qoʻllanilishidan qatʼi nazar, zarurat taqozo qilgan paytlarda pok tuproq yoki oʻtloq ustida ibodat qilish mumkinligi nazarda tutilishi lozim. Joynamoz atamasi Qurʼonda tilga olinmagan.

Joynamoz tayyorlash musulmon mamlakatlarida amaliy sanʼatning anʼanaviy yoʻnalishlaridan biri hisoblanadi. Joynamoz matodan toʻrtburchak shaklida tayyorlanadi, kashtalar tikib bezatiladi. Kashta mujassamoti mehrob shaklida hoshiyalangan islimiy naqshlardan iborat. Matodan bezaksiz tayyorlangan joynamozning bosh tomoniga ramziy mehrob shakli tikiladi, namoz oʻqish paytida bu shakl Makka (qibla) tomonga qaratiladi. Hozirgi paytda turli hajmda gilam joynamozlar ham tayyorlanmoqda.

Manbalar
Anfol surasi

Anfol surasi (, nomining maʼnosi — ) — Qurʼonning -surasi.  suralardan biri,  oyatdan iborat. Bu sura Qurʼonning -sahifasida va -juzida joylashgan. -boʻlib nozil boʻlgan.

Suraning mazmuni 
Ushbu surada soʻz, asosan, gʻazot — jang haqida borib, harbiy qonun-qoidalar, urush va tinchlik xolatlari hamda asir va oʻlja olish xususidagi Shariati islomiyyada boʻlgan hukmlar bayon qilinadi.

Bu suraning «Anfol» — «Oʻljalar» deb nomlanishining sababi ham shudir.

U islom tarixidagi ilk jang — Badr jangidagi voqealarni batafsil hikoya qilgani uchun ayrim sahobalar uni «Badr» surasi, deb ham ataganlar. Islomiy gʻazotlar solnomasidan 
Badr jangi hijriy ikkinchi yilning Ramazon oyida Madinaning janubi-gʻarbida joylashgan 
Badr qishlogʻida boʻlib oʻtgani maʼlum. Bu jangda musulmonlar adadlari oz boʻlishiga 
qaramasdan, askarlar sonida ham, harbiy qurol-anjomlarda ham oʻzlaridan bir necha 
barobar ortiq boʻlgan mushriklar ustidan gʻalaba qozonib, dushmanning yetmish askarini halok qiladilar va yetmish kishini asir oladilar, katta oʻljalarga ega boʻladilar. Jang tugaganidan soʻng oʻljalar taqsimotida ayrim musulmonlar oʻrtasida ixtilof chiqqanda, 
ularga pand-nasihat qilish va toʻgʻri yoʻl koʻrsatish bilan sura boshlanadi. Sura 
nihoyasida esa moʻminlar vatan va millatlari bir-biridan qanchalar yiroq va xilma-xil 
boʻlishidan qatʼiy nazar bir ummat ekanliklari, binobarin, kofir kimsalarning fitnalariga aldanmay, oʻzaro doʻst-birodar boʻlib yashab oʻtishlari lozimligi uqtiriladi.

Manbalar 

*ANFOL SURASI

Badr jangi
Tavba surasi

Tavba surasi (, nomining maʼnosi — ) — Qurʼonning -surasi.  suralardan biri,  oyatdan iborat. Bu sura Qurʼonning -sahifasida va -juzida joylashgan. -boʻlib nozil boʻlgan.

Asosiy maʼnosi 
Ushbu surada paygʻambar alayhis-salom sahobalar bilan Tabuk jangidan qaytayotganlarida nozil boʻla boshlagan. (Tabuk — Madina bilan Damashq orasidagi haj yoʻli ustida joylashgan vohadir. Hijriy toʻqqizinchi yilda u yerda musulmonlar bilan mushriklar oʻrtasida jang boʻlgan edi). Bu surada shariati islomiyyaning koʻpgina qonun-qoidalarini bayon qilish bilan birga, asosan, ikki maqsad koʻzda tutiladi: ulardan birinchisi: Islomning mushriklar 
va ahli kitoblar bilan qanday munosabatda boʻlish lozimligi xususidagi qatʼiy hukmini 
bildirish boʻlsa, ikkinchisi: Paygʻambar alayhis-salom gʻazotga chiqishga chaqirgan paytlarida kishilar ruhiyatidagi holatlarni koʻrsatishdir.  
 
Bu suraning ayricha xususiyatlaridan biri shuki, Qurʼondagi mavjud bir yuz oʻn toʻrt 
suraning ichida yolgʻiz mana shu sura avvalida «Bismilloh» aytilmasdan boshlanadi. Bu 
holni ayrim sahobalar Tavbamazmun-mohiyati jihatidan oʻzidan avvalgi Anfol surasining davomi boʻlgani uchun ikkisining oʻrtasini ajratish zarurati boʻlmagan, deb sharhlasalar, boshqa bir guruh sahobalar: «Bismilloh Allohning rahmatidir. Bu surada esa, asosan, jangu jadallar va Allohning laʼnatiga giriftor boʻlgan munofiqlarning xilma-xil toifalari haqida soʻz yuritiladi. Shu boisdan, uning avvalidagi “Bismilloh” aytilmasligi lozim boʻlgan», deganlar. Bu suraning bir necha nomi boʻlib, ulardan eng mashhuri 
«Tavba»dir. Soʻra nihoyasida Alloh moʻminlarning tavbalarini qabul etishi eʼlon qilingani 
uchun ham bu sura «Tavba» nomi bilan atalgandir.

Manbalar 

TAVBA SURASI
Avicii

Avicii (, 8-sentabr, 1989 – 20 April 2018), asl ismi Tim Bergling – shved DJ, remixer va produseridir. Uning debut singli „Seek Bromance“ Belgiya, Fransiya, Niderlandiya, Birlashgan Qirollik, Shvetsiya va boshqa mamlakatlarda yuqori 20 talikka kirdi. 2011-yili Avicii „Levels“ qoʻshigʻini chiqardi (unda Etta Jamesning „Somethingʻs Got a Hold On Me“ ashulasi sempl qilingan), u Hindiston, Xorvatiya, Bosnia, Avstriya, Belgiya, Daniya, Olmoniya, Yunoniston, Irlandiya, Italiya, Niderlandiya va Birlashgan Qirollikda yuqori 10 talikka kirdi, Mojariston, Norvegiya va Shvetsiyada esa birinchilikni oldi.

2011-yilda Avicii DJ Magazine taʼsis etgan Eng Yaxshi DJlar 100 ligida 6-raqamni egalladi. 2012-yili Avicii Miami, Floridadagi Ultra Music Festivalda asosiy ijrochi boʻlib, Madonna bilan sahnaga chiqdi.

Mukofot va unvonlar

American Music Awards 
American Music Awards — ABC telekanalida 1973 yilda Dik Klark tomonidan yaratilgan yillik Amerika musiqa mukofotlari shousi. Avicii uchta nominatsiyani oldi va bittasini qo'lga kiritdi.

|-
|2013
|rowspan="3"|Avicii
| Sevimli elektron raqs musiqasi
|
|-
|2014
|Sevimli elektron raqs musiqasi
|
|-
|2019
|Sevimli elektron raqs musiqasi
|
|}

Manbalar

Havolalar 
 Rasmiy sayti 
 Avicii Twitterda
 Avicii MySpaceda
 Avicii Facebookda

Shved qoʻshiqchilari
MTV Europe Music Award sovrindorlari